ดัชนีหุ้นไทยปิดเช้าดลง 2.11 จุด
ดัชนีหุ้นไทย ผันผวนตลอดเช้ามีแรงซื้อสลับกับแรงขาย ก่อนปิดที่ 1,002.61 จุดลดลง 2.11 จุด
19 พ.ย. 2553

ดัชนีหุ้นไทย ผันผวนตลอดเช้ามีแรงซื้อสลับกับแรงขาย ก่อนปิดที่ 1,002.61 จุดลดลง 2.11 จุด
ดัชนีหุ้นไทย(19 พ.ย.)ปิดเช้าที่ 1,002.61 จุดลดลง 2.11 จุดหรือลดลง 0.21% ด้วยมูลค่าการซื้อขาย 27,479 ล้านบาท ดัชนีผันผวนตลอดเช้ามีแรงซื้อสลับกับแรงขาย โดยปรับตัวขึ้นไปสูงสุด 1,012.20 จุดและต่ำสุดที่ 1,002.51 จุด
นักวิเคราะห์บริษัทหลักทรัพย์(บล.)กิมเอ็ง(ประเทศไทย)วิเคราะห์ว่าดัชนีหุ้นขึ้นไปแตะ1,012 จุดได้เพราะแรงบวกของ ดัชนีดาวโจนส์ – ตลาดไนเม็กซ์ ที่ฟื้นตัวขึ้นอย่างโดดเด่น ตลาดคลายความกังวลต่อมาตรการควบคุมเงินเฟ้อของจีน และกรณีไอร์แลนด์ หลังสหภาพยุโรป(อียู )และกองทุนการเงินระหว่างประเทศ(IMF )จะได้ข้อสรุปในเร็วๆ นี้ ทำให้เงินทุนไหลกลับเข้าสินทรัพย์เสี่ยงอีกครั้ง ดังจะเห็นได้จากตลาดหุ้น – น้ำมันดิบ ไนเม็กซ์– ทองคำ – เงินดอลลาร์สหรัฐอ่อนค่าแต่ด้วยเพราะเป็นวันซื้อขายสุดท้ายของสัปดาห์ ย่อมทำให้เกิดแรงขายทำกำไรเข้ามามากขึ้น